Valget i Rheinland-Pfalz 2021

Valget i Rheinland-Pfalz 2021 blir det 18. valget til Rheinland-Pfalz' landdag, og ble holdt 14. mars 2021. Det var samme dag som valget til Baden-Württembergs landdag.

Valgsystem 
Ved valget har hver velger to stemmer. Den såkalte førstestemmen går til en direktekandidat i valgkretsen (valgkretsstemmen). Andrestemmen går til et parti eller en valgliste. Andrestemmene avgjør partienes forholdsmessige styrke i landdagen. 

Delstaten fikk 52 valgkretser i 2019, og skal ha minst 101 medlemmer. Hver av valgkretsene blir representert med ett medlem i landdagen. De øvrige representantene velges ved andrestemmen. Det kan tenkes at et parti oppnår flere direktemandater enn det resultatet av andrestemmene tilsier (overskuddsmandat). I så fall blir de øvrige partiene tildelt så mange utjevningsmandater, som er tilstrekkelig for at det riktige styrkeforholdet oppnås. Delstatsforsamlingen kan derfor bli større enn 101 medlemmer.

Utgangsposisjon 
Ved valget i 2016 ble SPD største parti med 39 medlemmer av landdagen, foran CDU med 35 medlemmer. Deretter fulgte AfD med 14, FDP med 7 og Bündnis 90/Die Grünen med 6 medlemmer.

Malu Dreyer hadde i perioden ledet en regjering basert på en «trafikklyskoalisjon», bestående av SPD (rødt), FDP (gult) og Bündnis 90/Die Grünen (grønt).

Valgresultat

Referanser 

Valg i Tyskland 2021
2021 i Tyskland
Delstatsvalg i Tyskland